19. ΝΟΜΟΣ υπ’ αριθ. 3266 της 15/22 Ιουν. 1955 (ΦΕΚ Α΄ 158) Περί υποχρεώσεως των κατατασσομένων Μονίμων Υπαξιωματικών Β.Ν. και προαγωγής εις τους βαθμούς Υποκελευστού Α΄ και Κελευστού, δια διαγωνισμού. Άρθρ.1.-1.Η υπό των απ’ ευθείας κατατασσομένων Μονίμων Υπαξιωματικών αναλαμβανομένη υποχρέωσις εν τω Β.Ν. ορίζεται εξαετής, υπολογιζομένη από του πέρατος της εκπαιδεύσεως του οικείου πτυχίου της ειδικότητος εις ην έκαστος κατατάσσεται. 2.Η υπό των Υπαξιωματικών των προερχομένων εκ κατατάξεως ή ανακατατάξεως διόπων εθελοντών αναλαμβανομένη υποχρέωσις παραμονής εις τας τάξεις του Β.Ν. ορίζεται εξαετής από της ονομασίας αυτών εις Υποκελ. Β΄. 3-5.(Αντικαθίστανται η παρ. 1 του άρθρ. 22 Α.Ν. 1101/1938, η παρ. 5 του άρθρ. 68Α του Α.Ν. 1391/1938 και η παρ. 1 του άρθρ. 9 Ν.Δ. 269/1947). 6.Οι ναυτόπαιδες και οι μαθηταί της Σχολής Τεχνιτών Ηλεκτροτεχνιτών αναλαμβάνουσι 12ετή υποχρέωσιν παραμονής εις τας τάξεις του Β.Ν., οι μεν πρώτοι από της ονομασίας των εις ναύτας Β΄ προτάκτους, οι δε δεύτεροι από της ονομασίας των εις διόπους τεχνίτας. Άρθρ.2.-(Προσωρινής ισχύος). Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 